*Tämä artikkeli käsittelee jääkiekkoilija Antti Halosta. Muita samannimisiä henkilöitä löydät täsmennyssivulta.*

**Antti Halonen** (s. 2. helmikuuta 1982 Kajaani) on suomalainen entinen jääkiekkopuolustaja. Hän pelasi urallaan SM-liigassa yhteensä 302 runkosarjaottelua tehopistein 22+43=65 ja keräten 525 jäähyminuuttia sekä 31 playoff-ottelua tehopistein 2+1=3 ja keräten 30 jäähyminuuttia. Halonen voitti Suomenmestaruuden Turun Palloseurassa vuonna 2010. Vuonna 2007 hän johdatti Kajaanin Hokin Mestiksen-mestaruuteen joukkueensa kapteenina. Halonen pelasi urallaan myös kaksi kautta Ruotsissa. Hän oli pelityyliltään peruspuolustaja, mutta Halosta peluutettiin uransa lopulla ajoittain myös nelosketjun hyökkääjänä. Hän oli varsin fyysinen pelaaja, mistä kertoo mm. kolmella ammattilaiskaudella kerätyt yli 100 jäähyminuuttia.

Ura
---

### Seuraura

Halonen on Kajaanin Hokin kasvatti. Hän siirtyi B-juniori-ikäisenä Rauman Lukkoon kaudeksi 1998–1999. Halonen voitti seuraavan kauden 1999–2000 päätteeksi A-nuorten SM-pronssia. Kaudella 2000–2001 hän sijoittui tehoilla 9+22=31 koko A-nuorten SM-liigan puolustajien pistepörssissä toiseksi edellään vain Jokereiden Esa Puumalainen. Halonen siirtyi kaudeksi 2001–2002 Mestis-joukkue Kalevan Palloon. Hän kuului alkukaudella joukkueen runkopelaajiin ja teki kauden aikana Mestiksessä kaikkiaan 23 runkosarjaottelussa yhden syöttöpisteen. Halonen voitti kauden päätteeksi Mestis-pronssia. Loppukautensa hän vietti kuitenkin lähinnä KalPan A-nuorissa.

Kaudeksi 2002–2003 Halonen siirtyi kasvattajaseuransa Kajaanin Hokin miesten joukkueeseen, joka oli noussut edellisenä keväänä Mestikseen. Hänen ensimmäinen kokonainen Mestis-kautensa toi 37 runkosarja- ja kahdessa playoff-ottelussa kaksi syöttöpistettä. Kaudella 2003–2004 Halosen vastuu Hokissa kasvoi ja hän teki runkosarjassa 13 tehopistettä, mutta keräsi myös 116 jäähyminuuttia. Halonen teki joukkueen seurakohtaisen yhden kauden jäähyennätyksen Mestiksessä ja sijoittui sarjan jäähypörssissä neljänneksi. Kaudella 2004–2005 hänen teholukemansa +17 oli Hokin paras.

Viidennellä Hokki-kaudellaan 2006–2007 Halonen nousi joukkueen kapteeniksi. Hänen runkosarjansa jäi vain 27 ottelun mittaiseksi, sillä Halosen kausi alkoi vasta lokakuussa 2006 elokuussa tulleen polvivamman takia. Vuodenvaihteessa hän oli puolestaan noin kuukauden sivussa nivusvamman vuoksi. Halonen onnistui ottelumäärästään huolimatta sivuamaan Mestiksen yhden kauden piste-ennätystään tehoilla 3+11=14. Hänen teholukemansa +10 oli koko kevään 2007 pudotuspelien paras. Halonen johdatti Hokin kauden päätteeksi Mestiksen-mestaruuteen.

Kaudeksi 2007–2008 Halonen siirtyi 1+1-vuotisella sopimuksella pelaamaan SM-liigaa Turun Palloseuran riveihin. Hänen ensimmäinen liigakautensa toi 53 runkosarja- ja kahdessa playoff-ottelussa tehot 2+8=10. Halonen keräsi runkosarjassa myös 104 jäähyminuuttia, joilla hän voitti TPS:n sisäisen jäähypörssin. Kaudella 2008–2009 Halonen keräsi SM-liigan yhden kauden jäähyennätyksensä 128 minuutillaan, joilla hän sijoittui jäähypörssissä viidenneksi. TPS:n seurahistorian aikana enemmän jäähyminuutteja yhdessä kaudessa on kerännyt vain Aki-Petteri Berg 137 minuutillaan kaudella 1998–1999 Toukokuussa 2009 Halonen teki vuoden mittaisen jatkosopimuksen TPS:n kanssa.

Halonen nousi kaudella 2009–2010 TPS:n kapteenistoon. Hän sai kiekolliseen peliinsä uusia ulottuvuuksia ja teki SM-liigan yhden kauden piste-ennätyksensä tehoilla 6+14=20. Halonen keräsi myös 119 jäähyminuuttia, joilla hän voitti TPS:n sisäisen jäähypörssin. Halonen voitti kauden päätteeksi Suomenmestaruuden. Yhteensä hän keräsi kolmen TPS-kauden aikana 164 runkosarjaottelussa 351 jäähyminuuttia, joilla Halonen sijoittuu joukkueen kaikkiaan aikojen runkosarjan jäähypörssissä viidenneksi.

Kaudeksi 2010–2011 Halonen siirtyi kaksivuotisella sopimuksella Ruotsin Elitserienin Timrå IK:hon. Hänen ensimmäisen sopimuskautensa teholukema +6 oli joukkueen paras. Kahden Timråssa vietetyn vuoden jälkeen Halonen palasi kolmivuotisella sopimuksella Kalevan Palloon kaudeksi 2012–2013. Kaudella 2013–2014 hän pelasi loukkaantumisten takia vain 19 runkosarjaottelua. Lokakuussa 2014 Halonen teki kaksivuotisen jatkosopimuksen joukkueen kanssa.

Halonen pelasi kaudella 2015–2016 loukkaantumisten takia runkosarjassa vain 29 ottelua. Tammikuussa 2016 hän sai vakavan aivotärähdyksen, kun Pelicansin Vili Sopasen olkavarsi osui aloituksen jälkeen Halosen päähän. Sopanen sai tilanteesta ottelurangaistuksen ja hänet tuomittiin kahden ottelun pelikieltoon, jota ankaroitti yhdellä ottelulla Sopasen aiempi kurinpitohistoria. Halonen ei palannut tämän jälkeen enää kaukaloon ja tammikuussa 2017 hänen pelaajauransa ilmoitettiin päättyneeksi.

### Maajoukkueura

Halonen pelasi kolme poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2001–2002 | KalPa | Mestis | 23 | 0 | 1 | 1 | 32 | – | – | – | – | – |
| 2002–2003 | Hokki | Mestis | 37 | 0 | 2 | 2 | 51 | 2 | 0 | 0 | 0 | 4 |
| 2003–2004 | Hokki | Mestis | 41 | 5 | 8 | 13 | 116 | 4 | 0 | 0 | 0 | 4 |
| 2004–2005 | Hokki | Mestis | 42 | 7 | 7 | 14 | 87 | 4 | 0 | 0 | 0 | 10 |
| 2005–2006 | Hokki | Mestis | 39 | 2 | 7 | 9 | 62 | 9 | 0 | 1 | 1 | 39 |
| 2006–2007 | Hokki | Mestis | 27 | 3 | 11 | 14 | 50 | 12 | 0 | 6 | 6 | 16 |
| 2007–2008 | TPS | SM-liiga | 53 | 2 | 8 | 10 | 104 | 2 | 0 | 0 | 0 | 4 |
| 2008–2009 | TPS | SM-liiga | 55 | 5 | 3 | 8 | 128 | 7 | 0 | 0 | 0 | 8 |
| 2009–2010 | TPS | SM-liiga | 56 | 6 | 14 | 20 | 119 | 15 | 2 | 0 | 2 | 16 | Kanada-malja |
| 2010–2011 | Timrå IK | Elitserien | 44 | 2 | 10 | 12 | 71 | – | – | – | – | – |
| 2011–2012 | Timrå IK | Elitserien | 36 | 0 | 3 | 3 | 52 | – | – | – | – | – |
| 2012–2013 | KalPa | SM-liiga | 50 | 3 | 13 | 16 | 44 | 2 | 0 | 0 | 0 | 0 |
| 2013–2014 | KalPa | SM-liiga | 19 | 0 | 2 | 2 | 37 | – | – | – | – | – |
| 2014–2015 | KalPa | SM-liiga | 40 | 2 | 0 | 2 | 67 | 5 | 0 | 1 | 1 | 2 |
| 2015–2016 | KalPa | SM-liiga | 29 | 4 | 3 | 7 | 26 | – | – | – | – | – |
| 7 kautta | yhteensä | SM-liiga | 302 | 22 | 43 | 65 | 525 | 31 | 2 | 1 | 3 | 30 |
| 2 kautta | yhteensä | Elitserien | 80 | 2 | 13 | 15 | 123 | – | – | – | – | – |

Lähteet
-------

* Antti Halonen The Internet Hockey Databasessa (englanniksi)
* Antti Halonen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Antti Halonen *Elite Prospects*. Everysport Media Group AB.  (englanniksi)
2. ↑  Hiltunen, Kari: KalPan projekti eteni kaudella 01/02 – Mestiksen pronssijoukkueen tähtäimessä liigakelpoisuus *Jatkoaika.com*.  20.4.2002. Jatkoaika r.y. Viitattu 24.8.2013.
3. ↑  Hokin paketti alkaa valmistua *Jatkoaika.com*.  13.5.2002. Jatkoaika r.y. Viitattu 25.8.2013.
4. ↑  Moilanen, Mika: Hokki vakiinnutti paikkansa Mestis-kartalla *Jatkoaika.com*.  17.4.2004. Jatkoaika r.y. Viitattu 25.8.2013.
5. ↑  Antti Halonen sivussa ainakin kuukauden *Jatkoaika.com*.  30.12.2006. Jatkoaika r.y. Viitattu 25.8.2013.
6. ↑  Antti Halonen TPS-paitaan *Jatkoaika.com*.  13.3.2007. Jatkoaika r.y. Viitattu 25.8.2013.
7. 1 2  Eliteprospects.com – TPS (englanniksi)
8. ↑  TPS solmi jatkosopimuksia *Jatkoaika.com*.  18.5.2009. Jatkoaika r.y. Viitattu 25.8.2013.
9. ↑  Elo, Emil: TPS:n pelaaja-arvostelut kaudella 2009–2010 *Jatkoaika.com*.  7.6.2010. Jatkoaika r.y. Viitattu 25.8.2013.
10. ↑  Antti Halonen lähtee Elitserieniin *Jatkoaika.com*.  23.4.2010. Jatkoaika r.y. Viitattu 25.8.2013.
11. ↑  KalPa hankki Halosen, Koiviston ja Kolehmaisen *Jatkoaika.com*.  19.4.2012. Jatkoaika r.y. Viitattu 21.4.2012.
12. ↑  KalPalle kaksi jatkosopimusta *Jatkoaika.com*.  20.10.2014. Jatkoaika r.y. Viitattu 20.10.2014.
13. ↑  Liiga määrää Vili Sopasen pelikieltoon *Liiga.fi*.  8.1.2016. Liiga. Viitattu 9.1.2017.
14. ↑  Vili Sopaselle pelikieltoa *Jatkoaika.com*.  8.1.2016. Jatkoaika r.y. Viitattu 2.1.2017.
15. ↑  Paasi, Jussi: Tähän taklaukseen päättyi Antti Halosen ura jääkiekkoilijana – katso video *iltasanomat.fi*.  2.1.2017. Sanoma Media Finland Oy. Viitattu 2.1.2017.